rlitschk/wikidir huggingface dataset:
Hela Sander, eegentlich Helene Krüger (* 24. März 1879 in Heid up Lüttenheid; † September 1952) weer en düütsche Schrieverin. Se fung 1913 an mit dat Schrieben vun Gedichten Gedichten, Märchen un Vertellens in plattdüütsch un hochdüütsch Spraak. In Hannober hett se de literarisch Vereen „Ferien vom Glück“ grünnd un in den Eersten Weltkrieg hett se mit hör Vermögen en Volksköken inricht. 1924 hett se hör Book„Lüd ut de Heimot“ schreben. Sander weer dreemal verheiraat. In eerst Ehe mit en Gelehrten, in de tweete Ehe mit Dr. Kurt Sander un de darte Ehe weer mit de Maler un Bildhauer Will Weiß. In September 1952 is se storben. Ehr literarischen Nalaat is an dat Klaus-Groth-Museum gahn. Kalmia Angustifolia. Mittgart, Leipzig Lüd ut de Heimot. Eernste un lustige plattdütsche Geschichten. Mittgart, Leipzig 1924 Putzi und Fiffi. Druck und Verlag: Enz & Rudolph, Frankfurt am Main 1935 Die Maske ab, Dr. Hull. Auffenberg, Berlin 1937 List vun plattdüütschen Schrieverschen Hela Sander in de Datenbank Die niederdeutsche Literatur (hoogdüütsch)
De Sunbeam-Talbot 80 is en veerdörig Limousine, de de Rootes Group 1948 as Nahfolger vun den Sunbeam-Talbot Ten herutbrocht hett. Dat Modell weer ok as Cabriolet to koopen. De Tourer, bi dat Vörgängermodell noch to hemm, wurr nich mehr anboden. De Limousine harr nu in de Kotflögel integreerte Luchten un en achtern anslahn Motorhaube. De Achterrööd weern mit "Spats" verkleedt; de Trittbretter fullen weg. De Veerzylinder-Reegenmotor mit 1185 cm³ Hubruum wurr vun den Vörgänger övernommen, kreeg aber hangend Ventile (OHV), wodör he 47 bhp (34,5 kW) Leistung entwickeln dee. All veer Rööd weern wiederhen an Halfelliptik-Blattfeeern uphangen. Dat Fohrtüch reck en Hööchstgeschwindigkeit vun 117 km/h, wodor dat ok to Rallyes dörgen dee (to’n Bispeel Rallye Monte Carlo). Mit glieker Karosserie, aber starkeren Motor, wurr de Sunbeam-Talbot 90 leefert. 1950 wurr dat Modell ahn Nahfolger instellt. Culshaw, David & Horrobin, Peter: The Complete Catalogue of British Cars 1895–1975. Veloce Publishing plc, Dorchester 1997, ISBN 1874105936
En Gravimeter is en wetenschopplich Apparat, dat in de Eerdphysik bruukt warrt üm de Sworversnellen an en Oort op to meten. Se warrt tohopensett ut de Gravitatschoonsversnellen, de Zentrifugalversnellen, den Afstand vun de Eer un de Tiedenkräft tohopen. Afsluutgravimeters warrt bruukt, wenn man den afsluten Weert vun de Sworversnellen to meten. Se künnt överall un an jeden Oort, ok buten de Eer, insett warrn ahn dat se vörher kalibreert warrn mööt. Dorvun gifft dat twee verscheeden Oorden. Bi de eersten warrt de Fallsnelligkeit vun en Saak (tomeist en Reflekter) meten. Bi de tweeten Oort warrt en Saak (Reflekter) hoochschaten und de Dörgangstieten an twee Punkten meten. Dat maakt tosamen veer Tietpunkten. De meten Tieten künnt dörbi denn ümrekent warrn, wiel de Snelligkeit direkt vun de Versnellen an een Oort afhangt. Afsluutgravimeters mööt bannig akkeraat meten, se sünd faken groot un unhandlich. Tomeist warrt disse Oort vun Gravimeters blots op fasten Ünnergrund insett, man dat gifft ok welke, de in Flegers insett warrn künnt. En anner’t Prinzip is dat Meten vun Pennelbewegen. Hier warrt de Swingduer meten un dorut ok wedder de Sworversnellen utrekent. Disse Oort nöömt sik Pennelgravimeter. Bi de Relativgravimeters warrt de Ännern vun de Sworversnellen vun een Oort
Wenn en Füer entstahn is un dat nich wullt waar, is de Füerwehr dorför tostännig, dat dat wedder löscht warrt. Füerwehren gifft dat bannig vele, un dat is kloor, denn wenn de Füerwehr nich fix kummt, denn is dat Füer veel to groot, as dat man dat fix löschen kann. De düütsche Füerwehr was entstahn vun de Wittkittels, un de Lüüd vun de Füerwehr hebbt lehrt, wat fröher de Wittkittels maakt harrn. Hüütigendoogs möten de Lüüd vun de Füerwehr ok faken bi Maleschen helpen. Hüütigendoogs kann jedereen de Füerwehr ropen mit de Telefonnummer 112. Dat is de internatschonale Nummer för Lüüd in Noot. Dor kannst alltiet mit de Füerwehr telefoneeren, un wenn seggen kannst, wo du in Noot büst un wosück du in Noot büst un woveel Lüüd in Noot sünd un wokeen du büst, dat se die nödigenfalls torückropen kunn'n, denn kummt de Füerwehr bannig fix! Blief jümmers suutje un sinnig! Wi keunt een Ünnerscheed maken twischen de friwillig Füerwehr und de Beroopsfüerwehr. De Beroopsfüerwehrlüüd makt nix anneres, as op Füer to worten. Wenn dat Füer denn losgeiht, denn kaamt de Kerls un Deerns in den blauen Rock in Nullkommanix ansuust mit dat Spritzenauto. Schläuche un Strahlrohre un Anschlußstücke
Płońsk (Utspraak [['pwɔɲsk]]) is de Stadt in Masowien, wat de Bezirk in Polen is, in de ok de Hööftstadt Warschau is. Płońsk is ene Stadt an de Płonka nördwestelk vun Warschau. Hier leevt 21.591 Lü (2022). De Fläck is 11,6 km². Dat Darp warr 1400 dat eerste Mol nannt. Płońsk. Mehr Biller, Videos oder Audiodateien to’t Thema gifft dat bi Wikimedia Commons. Koort vun Płońsk (poolsch) Websteed vun Płońsk (poolsch, engelsch, hoochdüütsch) Płońsk w liczbach - 31.12.2022 | www.polskawliczbach.pl
Rainer Wilhelm Maria Schepper (* 23. März 1927 in Mönster; † 8. August 2021 ok dor, Pseudonym Jans Gliewenkieker) weer en plattdüütschen Schriever. Schepper is 1927 in Mönster boren un hett 1947 dat Abitur in Burgsteinfurt maakt. 1949 bet 1951 un 1960 bet 1969 weer he in Hamborg, Düörpm un Mönster an de Universität un hett op Germanistik, Volkskunn, Soziologie un Pädagogik studeert. 1952 bet 1954 hett he an de Pädagoogsche Akademie Düörpm studeert. Twischendör 1951/1952 weer he ok Redaktör bi dat Daagblatt Die Glocke in Oelde. Vun 1954 af an bet 1978 hett he as Lehrer in Ostbevern-Schirl, Seppenrade-Emkum, Lüdinghusen un Mönster arbeidt. Vun 1978 af an hett he denn as fre’en Schriever un Publizist sien Geld verdeent. Vun Augustin Wibbelt, den Schepper persönlich kennt hett, hett Schepper ok en groten Deel vun den Nalaat un hett vele Warken vun den Dichter in textkritische Utgaven rutgeven. Denn hett Schepper ok vele Sendungen, Höörspelen, Kommentare un Gedichtrezitatschonen för den WDR, dat WDR Radio Mönsterland, Antenne Mönster, Radio Bremen un den Hessischen Rundfunk maakt. Siet 1996 harr he de stännige Sennreeg „Gott beim Wort genommen“. Aolle Döhnkes ut Westfaolen. To’t Gnööcheln un Gneesen un Lachen un Wiervertellen. Edition Güth im Landwirtschaftsverlag:
De 23. März is de 82. Dag in’n Gregoriaanschen Klenner. In en Schaltjohr is dat de 83. Dag. 1868: De University of California, Berkeley wurrd grünnd. 1987: Willy Brandt trett as Bundsvörsitter vun de SPD torüch, nahdem an sien Nomineeren vun Margarita Mathiopoulos as Kandidatin för dat Amt vun de Parteisprekerin bannig parteiinterne Kritik upkeem. 1769: William Smith, engelsch Geoloog († 1839) 1829: Norman Robert Pogson, engelsch Astronom († 1891) 1834: Julius Reubke, düütsch Komponist, Pianist un Organist († 1858) 1886: Robert N. Bradbury, US-amerikaansch Filmspeelbaas, Dreihbookschriever un Filmproduzent († 1949) 1887: Juan Gris, spaansch Maler († 1927) 1887: Rudolf Kinau, plattdüütsch Schriever († 1975) 1893: René Vermandel, belgisch Radrennfohrer († 1958) 1905: Lale Andersen, düütsche Singersche un Schauspelersche († 1972) 1910: Akira Kurosawa, japaansch Filmspeelbaas († 1998) 1922: Giovanni Battista Conso, italieensch Jurist, Politiker un Minister († 2015) 1927: Rainer Schepper, plattdüütschen Schriever († 2021) 1927: Mato Damjanović, kroaatsch Schachspeler († 2011) 1931: Viktor Kortschnoi, Swiezer Schachspeler († 2016) 1937: Fritz Klein, dütsch Sportjournalist un Medienünnernehmer († 2014) 1943: Benjamin Joses Odoki, ungandsch Richter 1945: Eric De Vlaeminck, belgisch Radrennfohrer († 2015) 1985: Jonathan Hivert, franzöösch Radrennfohrer 1369: Peter I., König vun Kastilien (vun 1350 af an) (* 1334)
Schoolkinner leest Platt betekent Schoolkinner leest Platt, plattdüütschen Vörlees-Wettstried in Neddersassen, Schoolkinner leest Platt, plattdüütschen Vörlees-Wettstried in Hamborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Schoolkinner leest Platt is en Vörlees-Wettstriet, de siet 1981 all twee Johr de Schoolkinner utteken deit, de in Hamborg opbest plattdüütsche Texten vördragen köönt. In de Johren, in de dat keen Schoolkinner leest Platt gifft, warrt de Wettstriet Jungs un Deerns leest Platt in Hamborg utdragen. Mitmaken doot bi Schoolkinner leest Platt Schölers ut de Klassen 3 bet 13. Man blot ut den Bezirk Horborg un ut den Bezirk vun dat Oortsamt Finkwarder. 2008 gifft dat den Wettstriet dat 15. Maal. Dregen deit dat ganze de Vereen Plattdüütsch leevt.
Schoolkinner leest Platt is en Vörlees-Wettstriet, de all twee Johr de Schoolkinner utteken deit, de in Neddersassen opbest plattdüütsche Texten vördragen köönt. Dregen deit dat ganze de Stiften vun de Spoorkassen in Neddersassen. Dat gifft veermal en Utscheed, bevör de Winner faststeiht: op de School, in’n Landkreis, in’n Bezirk un denn de Landsutscheed. Alltohoop hebbt se söss Öllersgruppen: 3. Klass, 4., 5./6., 7./8. 9./10. Klass un 11. Klass un öller. 2007 weer dat dat 15. Maal.
Den Plattdüütschen Root för Hamborg hebbt Senat un Börgerschop den 14. Januar 2003 grünnt. He schall dat Bewohren vun de plattdüütsche Spraak in Hamborg helpen. Besünners mit Blick op de Europääsche Sprakencharta. Ut den Root rut hebbt se ok den Vereen Plattdüütsch in Hamborg grünnt, de den Root stütten schall. Root un Vereen hebbt 2004 tohoop dat Book Schrievwark för den Schoolünnerricht rutgeven. Ok de Hambörger Maten vun’n Bundsraat för Nedderdüütsch stammt ut’n Plattdüütschen Root för Hamborg. Maten vun den Root sünd: Heinrich Meyer (2003–2013) Norbert Bendfeldt Bolko Bullerdiek Hartmut Cyriacks Horst Dörner Martina Gregersen Uwe Hansen Sofia Harder Rolf-Dieter Klooß Andreas Kroeger Uwe Mahlstedt Ingrid Schröder Gerd Spiekermann Manfred Thiele Bernd Capeletti Websteed von’n Root (plattdüütsch)
De 38. Biathlon-Weltmeesterschapen funnen van’n 15. bit 23. März 2003 in dat russisch Chanty-Mansijsk statt. Eerstmals bi Weltmeesterschapen wurr de Staffel vun de Fruen blots noch över de Distanz vun 4 × 6 km utdragen. In dat Verfolgungsrennen vun de Fruen geev dat noch en Novum, eerstmals wurn bi en WM zwei Goldmedaillen in en Wettbewarf vergeven, nahdem man nich mal up dat Teelfoto sehn kunn, well nu wunne harr. 2002 harr dat wegen de Olympisch Winterspelen in Salt Lake City blots de Weltmeesterschapen in dat noch nich-olympisch Massenstart geven. Datum: 15. März 2003 Datum: 16. März 2003 Datum: 23. März 2003 Datum: 19. März 2003 Datum: 21. März 2003 Datum: 15. März 2003 Datum: 16. März 2003 Martina Glagow hett sück nah de knappste WM-Entscheeden vun all Tieden dorför insett, dat ok Sandrine Bailly de Goldmedaille kreeg, nahdem se tonächst to alleenig Winnerin verklort wurrn weer. Datum: 22. März 2003 Datum: 18. März 2003 Datum: 20. März 2003 Resultate Biathlon-Weltmeisterschaften auf biathlon-fans.de, abgerufen am 16. März 2017 Resultate Biathlon-Weltmeisterschaften auf ifosta.de/Sport, abgerufen am 16. März 2017 Biathlon-Weltmeisterschaft Deutschlands Herren holen Staffelsieg – Quelle: http://www.mz-web.de/9933808 ©2017 auf mz-web.de, abgerufen am 16. März 2017 Groß holt seine dritte WM-Medaille auf spiegel.de/sport,
Patricia Verónica Ortúzar (* 27. Mai 1975) is en argentiensch Polarforscherin in dat argentiensch Antarktisterritorium. Se is de Baas vun dat Programm för Umweltmanagement un Tourismus vun de Direccion Nacional del Antartico. Se is stellvertretend Vörsittersche vun den Utschuss för Umweltschuul (CEP) in’n Rahmen vun den Antarktis-Verdrag. Ortúzar hett 2001 hör Geographiestudium an de Universidad de Buenos Aires afslooten. Tüschendör hett se een Semester an de University of Liverpool maakt. Ortúzar arbeit in Fragen vun den Schuul vun de antarktisch Umwelt as ok de Reguleeren vun den Antarktis-Tourismus mit politischen Entscheedensdrägern tosommen. Se sett de bi de Tosommenarbeit entstahn Entscheedungen in’n Rahmen vun dat argentiensch Antarktisprogramm üm. Todem führt se Seminare un Billensprogramme för de Mitarbeiter dör, de in de Antarktis reisen, bewert Umweltverträglichkeitsprüfungen un överwaakt Tourismusaktivitäten. Ortúzar vertrett Argentinien in internatschonalen Foren as de Reunion de Administradores de Programas Antarticos Latinoamericanos (RAPAL), en Drapen vun Leitern vun latienamerikaansch Antarktisprogrammen, un den Antarctic Treaty Consultative Meetings (ATCM). Ortúzar is Deel vun den Redaktschoonsgrupp vun dat Antarctic Environments Portal. Se is Mitverfaaterin vun en Kapitel to’n Schuul vun de antarktisch Umwelt in dat Kinnerbook Antartida educa. Sobre la DNA (es). dna.gob.ar. Dirección Nacional del Antártico Instituto Antártico Argentino. Archiveert vun’n Original
Isonoe (ok Jupiter XXVI) is en vun de lütten Maanden wieter buten vun den Planeten Jupiter. De Maand is an’n 23. November 2000 vun de Astronomen S. Sheppard, D. Jewitt, Y. Fernández un E. Magnier opdeckt worrn. Toeerst weer he as S/2000 J 6 nöömt, later denn hett he den Naam vun Isonoe, en dun de Danaiden un en Leefste vun Zeus ut de greekschen Mythologie kregen. Isonoe hett en middleren Afstand vun 23.100.000 km vun’n Jupiter un bruukt för en Ümloop 725 Daag un 12 Stünnen. Mit en Exzentrizität von 0,246 wiekt de Bahn düchtig vun en Kreis af. De Bahn is butendem üm 165,2° gegen de Jupiter-Bahn kippt. Dormit löpt Isonoe retrograd, d. h. gegen den Dreihsinn vun’n Jupiter, üm den Planeten rüm. Von wegen disse Bahnegenschoppen warrt Isonoe to de Carme-Grupp tellt, de na denn gröttsten Jupiter-Maand ut disse Grupp, Carme, nöömt is. De Dörmeter vun Isonoe is ruuchweg 4 km, wat för en Maand bannig wenig is. Man nimmt an, dat de Maand vör allen ut Silikat-Steen besteiht. Isonoe is ok bannig düster un hett en schienbor Helligkeit vun jüst mol 22,5m. De Bavenflach reflekteert blots 4 % vun dat infallend Sünnenlicht torüch un hett dorüm
Lütte Lüüd snackt Platt is en Wettstriet mank de Kinnergoorns in’n Kreis Hartogdom Loonborg. He warrt siet 2005 all twee Johr utdragen. De Kinnergoorns öövt en Programm op Plattdüütsch in, dat se vör dat Plattdüütsch-Forum in’n Hartogdom Loonborg vörföhren doot. Uttekent warrt de dree besten Vörföhrungen, aver ok all de annern kriegt Priesen.
Disse Artikel is man blots en Stubben. Du kannst Wikipedia helpen un em verbetern. Moskau (russ'sch Москва = „Moskwa“) is de Hööftstadt vun Russland. Moskau liggt an’n Moskwa-Stroom. De Stadt weer ok Hööftstadt vun de fröhere Sowjetunion un vun dat vorrevolutschonäre Russland vun’t 15. Johrhunnert bet 1703 wesen. De Regerensseet in de Stadt is de Kreml. De Stadt weer 1147 dat eerste Maal nöömt. In de Johren 1237/1238 wörr Moskau vun de Mongolen innahmen. Denn wörr de Stadt Hööftstadt vun en uonafhängig Förstendom. In’t 15. Johrhunnert möök de Zar Ivan III. se to sien Hööftstadt vun Russland. Bi’n Inmarsch vun Napoleon in’t Johr 1812 harrn de Inwahners Füür in ehr Stadt leggt un sünd weglopen. De Truppen vun Napoleon mööt de Stadt verlaten. Moskau is Anfangspunkt vun de Transsibirische Iesenbahn, de wichtigste Iesenbahnmagistraal vun dat Land över Nischni Nowgorod un Kirow no Wladiwostok. Anner Verkehrsverbinnen löppt no: Sankt Petersborg-Skandinavien Archangelsk Nischni-Nowgorod-Kirow-Nowosibirsk-Wladiwostok/-Ulan Bator-Peking (Transsibirische Iesenbahn) Kasan Samara-Astana-Zentralasien Wolgograd-Kaukasus Rostow Krim Kiew Minsk-Middeleuropa Minsk-Vilnius-Kaliningrad Riga Moskau hett en good System vun Ünnergrundlienen, wat Metro heet. 1935 is mit de Bo anfungen worrn, hüüt sünd dor 11 Lienen mit mehr as 150 Statschonen in Bedrief. Poor vun düsse Statschonen süht ut as Palästen.
De Flottbek is een lütt Beek in'n Hamborger Stadtdeel Groten Flottbek (dat is in'n Bezirk Altno). De Stadtdeel Groten Flottbek hett sien Nom vun'd Beek. Dat gifft ook een Stadtdeel Lütten Flottbek, awer dat is man keenen amtlichen Stadtdeel. De Flottbek flütt dörch den Jenischpark un bi Düwelsbrück in de Elv rin. Disse Artikel is man blots en Stubben. Du kannst Wikipedia helpen un em verbetern.
Emile Thollembeek (* 31. Januar 1895 in Denderwindeke; † 7. Juni 1969 in Gent) weer en belgisch Radrennfohrer. Emile Thollembeek weer van 1921 bit 1935 Profi. 1923 weer he de Sieger bi dat Straatenrennen Scheldeprijs vör Maurice de Waele un Denis Verschueren, ansluutend is he aber meest blots noch Steher- un Sössdaagrennen fohren. 1932 wurr he belgisch Meester vun de Steher un stunn ok mehrmals up dat Podium. Vun de 16 Söösdaagrennen, an de he deelnommen hett, wunn he 1926 dat vun Gent, gemeensam mit César Debaets. Thollembeek hett nah sien sportlich Loopbahn en Reparaturwarkstäe för Autos un twee Garagenbedrieven in Brüssel bedreeven. Indrag bi Radsportseiten.net Geburtsorkunn 8, Gemeend Denderwindeke, 2. Februar 1895 Präsidium der Sektion Radsport der DDR (Hrsg.): Radsport-Woche. Nr. 22/1956. Sportverlag, Berlin 1956, S. 4.
Disse Artikel is man blots en Stubben. Du kannst Wikipedia helpen un em verbetern. De middelste Oosten oder middelste Orient es een geograafsch Begreep, de nich eendüdig es. Middelste Oosten betekent in’n düütschen Spraakrume de Länder Iran, Afghanistan, Pakistan, Indien, Nepal, Bhutan af un an ook Myanmar, wat eer to Süüdoostasien tellt, de alle twischen den Negen Oosten un den Feernen Oosten ligget. Internatschonaal beschrivt „Middelste Oosten“ meest ene Regioon, de meer oder minder den „Nege Oosten“ in’n düütschen Spraakrume liekkümmt (hoochdüütsch Naher Osten), also de Törkie, Zypern, Syrien, Libanon, Israel, Palästina un Jordanien, man ook Ägypten, Iran un dat araabsche Halveiland. In’n düütsche Spraakrume betekent „Middelste Oosten“ de Länner twischen den Negen un Feernen Oosten. Ook dat spaansche Oriente Medio meent de Regioon. Up Engelsch bedüd Middle East man de Regioon, de in’n düütschen Rume Nege Oosten heet. De Begreep Greater Middle East betekent heel den Kultuurruum van Noordafrika bet daal na Mauretanien un Sudan, dat araabsche Halveiland un dat iraansche Hoogland bet na Pakistan. Ook up Araabsch betekent „Middelste Oosten“ (araabsch: الشرق الأوسط asch-scharq al-awsat, DMG aš-šarqu l-ausaṭ) eer wat up Düütsch as Naher Osten versteet. Eckart Ehlers, Abdoldjavad Falaturi, Günther Schweizer, Georg Stöber, Gerd Winkelhane (Hrsg.): Der
Altno is en Bezirk vun de Free un Hansestadt Hamborg. Dat staatsche Rathuus Altno (Bezirksamt Hamborg-Altno) an't süden End vun'n Platz der Republik in Altno-Ooltstadt weer vör 1898 dat Ingangsgebüüd vun den freuhern Bahnhoff vun de Altona-Kieler Eisenbahn-Gesellschaft un steiht ünner Denkmaalschutz. In’n Noorden un Westen vun Altno is Sleswig-Holsteen, in’n Süden is de Elv und in’n Osten sünd de Bezirken Eimbüddel un Hamborg-Mitt. To den Bezirk Altno höört veerteihn Stadtdelen: Altno-Ooltstadt, Altno-Noord, Bohrenfeld, Blanknees, Groot Flottbeek, Iserbrook, Lurup, Neensteden, Osdörp, Othmarschen, Ottensen, Rissen, Steernschanz un Sülldörp. Altno hett 275.265 Inwohners (2019) un en Flach vun 77,9 km². De bedüdensten histoorschen Daten: 1535 dat eerste Maal in en Oorkunn nöömt 1640 Altno warrt däänsch 23. August 1664 Altno warrt en Stadt Vun 1867 bet 1937 hett Altno to’n Königriek Preußen tohöört De Stadtdelen Ottensen, Bohrenfeld, Neemöhlen, Övelgönn un de Elvvöröörd sünd na de Stadt Altno kamen. An’n 1. April 1938 is Altno to Hamborg kamen un Horborg un Wandsbeek ok. Dat keem 1937 dör dat Groot-Hamborg-Gesett, dat se dormaals mookt hebbt. statistik-nord.de: Regionaldaten für Altona Altno. Mehr Biller, Videos oder Audiodateien to’t Thema gifft dat bi Wikimedia Commons. Bezirke von de Fre’e un Hansestadt Hamborg Altno | Bardörp | Eimbüddel
De Noordpool es een van den twee geograafschen Polen un allgemeen seggt de nöördlikste Punkt up’r Eerden. De Noordpool kümmt den nöördliksten Dreigepunkt van’r Eerdassen liek un heet ook geograafsch Noordpool. Bòvento givt et ook noch den arktischen Magneetpool un den arktischen geomagneetschen Pool. Upstunds ligget de dree verscheden Noordpole bi jede Definitschoon in’r Noordpolaarsee, de ook Arktischen Ozeaan heet oder up den Eilanden binnen de See. Wenn sik dat Eerdmagneetfeld verschuuvt, verschuuvt sik ook de Lage van den arktischen Magnetpool un den arktischen geomagneetschen Pool. De geograafsche Noordpool es de nöördlikste Punkt up’ Eerden un na de Defintschoon för de geograafschen Pole, de Punkt wo de Eeerdassen de Eerdbòvensiede snidd. De geograafsche Noordpool es de Antipode to den geograafschen Süüdpool un het ene faste Positschoon bi 90° 0′ NKoordinaten: 90° 0′ 0″ N. So richt sik van hier uut de Blick alleen in ene Richte: na Süden hen. De geograafsche Noordpool liggt up’r Noordamerikaanschen Platen, man nich up’n Land, man up 2–3 km dicken Packies. Under liggt de Noordpolaarsee, de hier 4087 m deep es. Dicht bi den Zenit, den höögsten Hèvenpunkt, steet œver den geograafschen Noordpool de Polaarsteern med bloot 42' Afstand. De Polaardag duurt hier van’n 21.
Walter Georg Karl Schröder (* 30. April 1884 in Anklam; † 5. Mai 1955 in Berlin) weer en düütschen Paster un Schriever. Schröder hett dat Gymnasium in sien Heimatstadt besöcht un dor ok Abitur maakt. Af 1903 an hett he in Halle un Griepswohld Theologie un klassisch Philologie studeert. Dornah weer he as Schoolmeester in Niegbrannenborg un as Redakteur vun en Zeitung tätig, bevör he in September 1914 sein eerste theologisch Prüfung afleggt hett. He weer denn Vikar an de Lutherkark in Stettin-Pommerensdorf, bit he in April 1917 de tweete theologisch Prüfung afleggt hatt. In September van dat sülvig Johr wurr he ordnineert un weer dornah hööftamtlich Geschäftsföhrer vun de Pommersche Fruenhelp un vun de Evangeelsch-Karkelk Helpvereen in Stettin. He weer aber ok kommunalpolitisch und kulturell tätig. 1928 hett he een Pfarrstää in Reinberg övernommen un studeer Volksweertschap in Griepswohld. Anfang 1933 hett he in Updrag vun de Stadt Berlin de Föhrung vun en Erziehungshuus övernommen. 1934 is he Vörsitter vun de Riekspommerbund wurrn, aber ok vun de plattdüütsch Vereenigung för Berlin un de Mark Brannenborg. He hett versöcht, sien Intensionen in disse Beriek mit de Natschonalsozialismus in Inklang to bringen. Nah de Tweete Weltkrieg hett he in de Heimmseelsorg
Siegfried Kessemeier (* 20. November 1930 in Oeventrop; † 1. November 2011) weer en plattdüütschen Schriever. Kessemeier is 1930 in Oeventrop in’t Suerland boren. He hett na dat Abitur Geschichte, Germanistik, Philosophie un Publizistik in München un Mönster studeert un hett ok sien Dokter maakt. 1970 bet 1972 weer he Redaktör bi dat Blatt Westfalenspiegel. Denn weer he Geschäftsföhrer bi den Vereen vun de westfäälschen Museen in Mönster. 1969: Andreas-Rottendorf-Pries 1975: Klaus-Groth-Pries 1997: Kulturpries Hoochsuerlandkreis 2002: Wilhelmine-Siefkes-Pries gloipe inner dör. gedichte in sauerländischer Mundart. Nebst hochdeutscher Übersetzung. Leer: Schuster-Verlag 1971 Katholische Publizistik im NS-Staat 1933-1938. Grundzüge und Entwicklung. Regensberg, Mönster 1973 genk goiht. gedichte in sauerländischer mundart. Mönster 1977 Spur der Zeit. Landskop. Gedichte. Schöningh, Patterbuorn 1994 Ik weet en Land. Eli Marcus: ein jüdischer Mundartdichter aus Westfalen. Aschendorff, Mönster 2003 List vun plattdüütschen Schrievers Siegfried Kessemeier in de Datenbank Die niederdeutsche Literatur (hoogdüütsch) Doodsmeldung; Afroopen an' 4. November 2011
De Klaus-Groth-Pries weer en plattdüütschen Literaturpries, de 1984 tolest vergeven worrn is. Denn hett em de Alfred-Toepfer-Stiftung mit den Fritz-Reuter-Pries tohoopleggt. De Pries is nöömt na Klaus Groth. 1939: Christine Koch 1941: Hermann Claudius 1952: Anton Aulke 1956: Hermann Claudius 1958: Moritz Jahn 1963: Norbert Johannimloh 1966: Johann D. Bellmann 1968: Hans Ehrke 1971: Oswald Andrae 1975: Siegfried Kessemeier 1978: Peter Kuhweide 1981: Greta Schoon 1984: Aloys Terbille för Spoor van Lieden allevedan List vun plattdüütschen Priesen